Haastatteluohjeet
ALUMNIHAASTATTELUJEN TAVOITE 
· saada tietoa valmistuneiden opiskelijoiden eli alumnien työurasta ja alan työmahdollisuuksista
· selvittää, minkälaisia osaamista työtehtävissä tarvitaan; mitä tietoja ja taitoja on hyvä hankkia opintojen aikana ja mitä voi opetella myöhemmin
· saada välineitä sen pohtimiseen, mikä työn tekemisessä on tärkeää
· saada vinkkejä työnhakuun
· luoda suhteita opiskelijoiden ja alumnien välillä
ALUMNIHAASTATTELUN TEKEMINEN
Alumnihaastattelun voi tehdä yksin tai parityönä. Etsi haastateltavaksi yksi oppiaineesi alumni (1 alumni/pari). Omalta ohjaajalta voi tarvittaessa kysyä vinkkiä alumniehdokkaista.
Ota yhteyttä alumniin hyvissä ajoin. Esittele itsesi asianmukaisesti ja kysy haastattelumahdollisuudesta. Kerro haastattelupyynnön yhteydessä seuraavat asiat:
· Haastattelu tehdään osana LTKY1020 Asiantuntija kehittyminen 1 -kurssia.  
· Haastattelussa saaduista tiedoista laaditaan tiivistelmä, joka esitellään kurssin seminaarissa ja tallennetaan yliopiston Pedanet oppimisympäristöön. Oppimisympäristö on suojattu salasanalla.
· Jos haastattelu on tallennettu äänitiedostoksi, tallenne tuhotaan heti tiivistelmän kirjoittamisen jälkeen.
· Tiivistelmät kirjoitetaan ilman nimitietoja, mutta työpaikan ja nimikkeen perusteella sinut voidaan tunnistaa. Jos haluat olla täysin anonyymi, niin kerro erikseen.
Haastateltavalle voi myös lähettää haastattelurungon etukäteen, jos hän sen haluaa.
Haastattelu kannattaa tehdä kasvotusten, mutta voit tehdä sen myös puhelimitse tai videopuheluna. Haastattelu kannattaa tallentaa, jolloin tiivistelmän kirjoittaminen on helpompaa. Haastattelun aikasuositus on 1 tunti. 
Haastattelun jälkeen:
Haastattelusta kirjoitetaan n. 2 sivun mittainen tiivistelmä, josta käy ilmi
· Haastateltavan oppiaine, vuosikurssi sekä työpaikka ja nimike
· Alumnin kertoman keskeisin sisältö
· Oma arviosi haastattelun annista. Esim. Mitä opit tästä tehtävästä? Yllätyitkö jostain?
Palauta tiivistelmä ohjaajallesi viimeistään 20.4.2023.

Haastattelut puretaan 27.4.2023 ryhmäohjauskerralla. Valmistaudu keskustelemaan tekemästäsi haastattelusta ja sen sisällöstä (ei tarvitse valmistella esitystä).

